FELHÍVÁS

A Debreceni Egyetem 
Gazdaságtudományi Kara
meghirdeti 

a XV. Ihrig Károly Tanulmányi Versenyt (IKTV),

a gazdaságtudományok iránt érdeklődő középiskolásoknak.

Pályázhatnak azok a 9-14. évfolyamos, középiskolai diákok, akiket érdekel az egyetemi élet, szeretnek játszani, nem félnek a kihívásoktól és kreatívak!
Az IKTV-t minden évben más-más tudományterület kiemelésével, de azonos lebonyolítási struktúrában rendezzük meg. A 2026/27-as tanév őszi félévében
interdiszciplináris jellegű lesz a verseny.

A versenyre 3 fős csapatok jelentkezését várjuk. A feladatok megoldása semmilyen előképzettséget nem igényel. A célunk az, hogy a megadott szakirodalom segítségével a diákok betekintést nyerjenek egy-egy tudományterületbe, így segítségükre legyünk pálya-orientációjukban.
A rendezvény helyszíne:
Debreceni Egyetem Gazdaságtudományi Kar (GTK)

4032 Debrecen, Böszörményi út 138.

Főszervező: 
Prof. Dr. Fenyves Veronika, dékán
A verseny témája:
„Megvennéd? – Z generációs üzleti kihívás”
Van egy jó ötleted? De vajon más is fizetne érte?

Most rajtatok a sor, hogy kitaláljátok, milyen vállalkozás lehet igazán sikeres a Z generáció körében! Alkossatok meg egy olyan vállalkozást, amely a 16–29 éves korosztály egy valós problémájára, igényére vagy fogyasztási szokására reagál! Mutassátok be, milyen problémát vagy piaci lehetőséget fedeztetek fel, és bizonyítsátok adatokkal, kutatásokkal vagy saját megfigyeléseitekkel, hogy az valóban létezik. Találjatok rá kreatív megoldást, gondoljátok végig, kik lennének a vásárlóitok, miért választanák éppen a ti terméketeket vagy szolgáltatásotokat, hogyan érnétek el őket, és hogyan keresne pénzt a vállalkozásotok. Gondolkodjatok vállalkozóként, marketingszakemberként, pénzügyesként – és közben fogyasztóként is! A kérdés nemcsak az, hogy mit hoznátok létre, hanem az is:

Megvennék? Miért fizetnének érte? És mitől válhatna az ötletből valóban sikeres vállalkozás Magyarországon? Az ötlet a tiétek. A döntés a piacé. Megvennéd?
Jelentkezési határidő: 2026. október 30.
A rendezvény időpontjai:

Internetes forduló: 2026. november 11.

Döntő (helyszíni): 2026. december 4.

Bővebb információ a következő címen érhető el: https://keep.unideb.hu/iktv
A verseny ismeretanyaga, a felkészüléshez felhasználható irodalom a következő címen érhető el: 
https://keep.unideb.hu/iktv
Kapcsolattartó: 
Dr. Pierog Anita egyetemi docens

e-mail:pierog.anita@econ.unideb.hu
